કોશિશ કરો : લગ્નજીવનમાં અસમતુલા સર્જાય, વહેમના વમળ પેદા થાય, નાવ ડગમગતી દેખાય ત્યારે બન્ને ઉગ્ર ન બનો, શાંતિથી વિચારો, ગમ ખાવ, બેલેન્સ જાળવવા પ્રયત્ન કરો. છતાં વાત ન બને તો સારા મિત્રો કે સગાંને મધ્યસ્થ બનાવો. પતિ પત્ની મોકળા, મને ખુલ્લા દિલે વિચારો, ચર્ચા કરો, કેમ કે ડિવોર્સ લેવાથી કોઈને ફાયદો થવાનો નથી. ઘર ભાંગશે અને તમાશો થશે. કોઈપણ પૂર્વગ્રહ રાખ્યા સિવાય નેગેટિવ વિચાર ન કરો. બાળકો હોય તો તેના દૃષ્ટિકોણથી જુઓ. અરસ પરસ સ્પેસ આપી નિર્ણય લંબાવો. થોડા દિવસ એકબીજાથી દૂર રહીને જુઓ કે તમે કેવું ફિલ કરી રહ્યાં છો. ખોટા ઈગોના ચક્કરમાં લગ્ન ન તોડો. જરૂર પડે તો ભૂલ ન થઈ હોય તો પણ નમી જાવ.